Bayer mégis írt bocsánatkérést Hadházynak
Azt addig viszont nem teszi közzé, amíg az ellenzék az O1G alatt menetel. A bíróság szerint Bayer megsértette a politikus személyiségi jogát.
Bayer Zsolt az ECHO TV-ben jelentette be, megírta a bocsánatkérést, de – polgári engedetlenségként – azt letétbe helyezi egy közjegyzőnél. A Bayer show műsorvezetője azt mondta, addig azt nem hozza nyilvánosságra, amíg az országgyűlési képviselő nem kér bocsánatot Orbán Viktortól, nem határolódik el az O1G logótól, ami az ellenzéki tábor közösségteremtő emblémájává vált.

Bayer, miután pert vesztett Hadházy Ákos ellen, azt írta, fizet, de nem kér bocsánatot.

Bayer Zsolt most újfent megismételte, az ellenzék mindenkit következmények nélkül nyilvánosan pocskondiázhat, furcsállja, ha az O1G szellemes és vicces, akkor a H1G miért nem az.

A Hadházynak kötelezően megírandó bocsánatkérést addig ezért nem teszi közzé, amíg az ellenzék az O1G alatt menetel. Ezt követően a műsorban külön levezette, szerinte mire enged következtetni egy lyukas zokni.

Kiemelt fotó: Neményi Márton /24.hu
orbán viktor